 Illo-wareedyo lagu kalsoon yahay oo Wargeyska Foore soo gaadhay ayaa daaha ka rogay in maalinimadii Doraad ay qaar ka mid ah Ciidamada Bilayska ka hawlgala Gobolka Awdal ay gacanta ku soo dhigeen Gaadhiga wasiirkii hore ee Wasaaradda Waxbarashada Somaliland ee aan wali xilka wareejin Cabdilaahi Ibraahim Habane,kaasi oo sida la sheegay si dhoomasho ah loola tagay Magaalada Boon ee Woqooyinka Gobolkaasi,halkaasi oo ay Ciidamo ka tirsan kuwa Bilaysku ay ka soo qabteen gaadhiga iyo dirawalkii khaas ahaa ee Wasiirka oo wakhtigaasi waday gaadhiga ,waxaana sida la sheegay gaadhiga oo Wakhtigaasi uu ku xidhnaa Lambar Shacbi ah balse Taarikadiisa saxda ah ee Dawlada ugu diwaan gashin yahay 1017-GT loo soo dhaadhiciyay Dhinaca magaaladda Hargeysa iyadoo ay wararku noo xaqiijiyeen in Dirawalka aan la xidhin ee ay Ciidanku iska siidaayeen. 